શેફ ગગનદીપે જણાવ્યું હતું કે , મેં પંજાબી વાનગીના સ્વાદને ગુજરાતી ફૂડ સાથે મિક્સ કરી કરીને ફ્યૂઝન ડિશીસ તૈયાર કરી છે. જેમાં અમદાવાદની ગરમીની સિઝનમાં સિટીઝન્સને ટાઢક આપે તે માટે શુગરકેન જ્યૂસ સાથે પંજાબી લસ્સીનું ફ્યૂઝન લોકોને ખૂબ જ પસંદ આવી હતી. તો ગળ્યું ખાવાના શોખીન ગુજરાતીઓ માટે ખાંડને બદલે ગોળમાંથી બનાવેલી હેલ્ધી ખીર પણ વિશેષ પ્રંશસા પાત્ર બની હતી. પંજાબીની વાત હોય અને પરોઠા ન હોય તેવું તો કેવી રીતે બને આથી આ ફૂડ ફેસ્ટિવલમાં લોકોએ પનીર, ચણાદાળ, આલુ, અને મિકસ વેજ પરાઠાની પણ ઘણી મજા માણી હતી.